ناتو باش کاتیبی ینس استولتنبرگ، کوسووو امنیت گوجلری‌نین اوردویا دییشدیریلمه‌سینی نظرده توتان قانون لاییحه‌لری‌نین قبول ائدیلمه‌سی‌نین تأسف وئریجی و زامانسیز اولدوغونو بیلدیریب.
استولتنبرگ، ائتدیگی یازیلی آچیقلامادا،
" کوسووا امنیت گوجونون (FSK) اوردویا چئوریلمه‌سی قراری یالنیز کوسووونون وئرجگی قرار آنجاق بو دییشیکلیگین واختی‌نین پیس اولدوغونو آچیق بیر شکیلده دیله گتیردیک." ایفاده‌سینی ایستیفاده ائتدی.
استولتنبرگ، کوسووا امنیت گوجونون اوردویا چئوریلمه‌سی قراری‌نین ناتونون دیله گتیردیگی ناراحات‌لیق‌لارا باخمایا‌راق آلینماسی‌نین کدرلی اولدوغونو قئید ائدیب.
ناتونون کوسووو امنیت گوجونو موجود صلاحیت‌لری دستکلمه‌یه حاضیر اولدوغونو وورغولایان استولتنبرگ، صلاحیت‌لری‌نین دییشمه‌سی ایله بیرلیگین کوسووا امنیت گوجو ایله علاقه‌سینی نظردن کئچیرمک مجبوریتینده قالدیغینی بیلدیریب.
استولتنبرگ، ناتونون کوسووو باریش گوجو (KFOR) یولو ایله کوسووونون امنیتینه قاتقی وئرمه‌یه داوام ائتمکده قرارلی اولدوغونا دقتی چکه‌رک، بوتون طرف‌لره گرگین‌لیگی آرتیرماما چاغیریب.
کوسووو امنیت گوجلری‌نین اوردویا دییشدیریلمه‌سینی نظرده توتان قانون پروژه‌لری کوسووو پارلامنتینده قبول ائدیلمیشدی.
میللت وکیل‌لری، کوسووا امنیت گوجونون فعالیتی، خیدمت شرط‌لری و موجود کوسووا امنیت گوجو ناظیرلیگی‌نین ساوونما ناظیرلیگینه کئچیریلمه‌سینی دوزنلمه‌نین اوچ قانون لایحه‌سی سس وئرمیشدی.
